钦定古今图书集成/历象汇编/庶征典/第165卷 > 后汉
## 钦定古今图书集成/历象汇编/庶征典/第165卷 > 后汉

### 光武帝建武十三年日南献白雉

按：《后汉书光武帝本纪》：“建武十三年九月，日南徼外
献白雉。”

建武十七年，凤凰见。

按《后汉书光武帝本纪》，“建武十七年十月，凤凰见于
颍川之郏县。”　按《宋书符瑞志》：“建武十七年十月，凤
凰五，高八九尺，毛羽五采，集颍川郡。群鸟并从行列，
盖地数顷，留十七日乃去。”

### 明帝永平十七年神雀见

按《后汉书明帝本纪》：“永平十七年，神雀五色，翔集京
师。”

### 章帝元和二年凤凰集黄鹄翔

按《后汉书章帝本纪》，“元和二年二月己未，凤凰集肥
城。辛未，幸太山，柴告岱宗，有黄鹄三十从西南来，经
祠坛上东北过于宫屋，翱翔升降。五月戊申，诏曰：迺
者凤凰鸾鸟，比集七郡，或一郡再见，及白乌神雀屡
臻。祖宗旧事，或颁恩施。其赐天下吏爵，人三级；高年
鳏寡孤独帛，人一匹。”

按：《宋书符瑞志》“元和二年以来至章和元年，凡三年凤皇百三十九，见郡国。”

《元和　年》，白雀、神雀、神鸟、赤乌、白燕、白雉、三足乌皆
见。

按《后汉书。章帝本纪》，不载。　按《宋书符瑞志》，“元和初，
白雀见郡国。元和中，神雀见郡国，神鸟见郡国，赤乌
见郡国，白燕见郡国，白雉见郡国，三足乌见郡国。”

### 安帝延光三年凤皇集

按《后汉书安帝本纪》，“延光三年春二月戊子，济南上
言凤皇集台，县丞霍收舍树上，赐台长帛五十匹，丞
二十匹，尉半之，吏卒人三匹。凤皇所过亭部，无出今
年田租。冬十月，新丰上言凤皇集西界亭。”　按《五行
志》，延光三年二月戊子，有五色大鸟集济南台，十月
又集新丰。时以为凤皇，或以为凤皇，阳明之应，故非
明“主则隐不见。”凡五色大鸟似凤者，多羽虫之孽。是
时安帝信中常侍樊丰、江京、阿母、王圣及外属耿宝
等谗言，免太尉杨震，废太子为济阴王，不悊之异也。

### 桓帝建和元年有五色大鸟见

按《后汉书。桓帝本纪》，“建和元年十一月，济阴言有五
色大鸟见于己氏。”　按《五行志》，“元嘉元年十一月，五
色大鸟见济阴己氏，时以为凤皇。”此时政治衰缺，梁
冀秉政阿枉，上幸亳后，皆羽孽时也。〈注〉臣昭案：魏朗
《对策》“桓帝时，雉入太常、宗正府”，朗说见本传注。〈按纪作建

《和志》。作《元嘉》。互异　。今从《本纪》编次。

### 永寿元年白乌见

按：《后汉书。桓帝本纪》：永寿元年“夏四月，白乌见齐国。”

### 永康元年白雉见

按《后汉书。桓帝本纪》。不载　按《宋书符瑞志》。“永康元
年十一月。白雉见西河。”

### 灵帝光和四年凤皇见

按：《后汉书灵帝本纪》：光和四年“秋七月，河南言凤皇
见新城，群鸟随之。”

### 中平三年有鸟数万𩰚死怀陵按后汉书灵帝本纪中平三年秋八月怀陵上有雀万数悲鸣因𩰚相杀

〈注〉怀陵，冲帝陵也。《续汉志》曰﹕：“天戒若曰，诸怀爵禄而尊厚者，还自相害也。”

按《五行志》，“中平三年八月，中怀陵上有万馀爵，先极
悲鸣，已因乱𩰚相杀，皆断头悬著树枝枳棘。”到六年，
灵帝崩，大将军何进，以内宠外嬖，积恶日久，欲悉纠
黜，以隆更始冗政。而太后持疑，事久不决，进从中出，
于省内见杀。因是有司荡涤，虔刘后禄，而尊厚者无
馀矣。夫陵者，高大之象也。天戒若曰，诸怀爵禄而尊
厚者，还自相害，至灭亡也。

### 献帝初平元年雉入未央宫

按《后汉书。献帝本纪》。不载。　按《五行志注》：“初平元年
三月，献帝初入未央宫，翟雉飞入未央宫，获之。”

### 建安七年大鸟集魏郡

按《后汉书。献帝本纪》。不载　按《五行志。献帝春秋》曰：
“建安七年。五色大鸟集魏郡。众鸟数千随之。”

建安十三年，献白雉。

按《后汉书。献帝本纪》。不载　按《宋书符瑞志》。“建安十
三年九月。南越献白雉。”

建安二十三年，秃鹙集邺宫。

按《后汉书。献帝本纪》。不载　按《晋书五行志》。“献帝建
安二十三年。秃鹙鸟集邺宫文昌殿后池。明年魏武
王薨。”

### 延康元年白雉见凰皇集

按《后汉书献帝本纪》，不载　按《魏志文帝本纪》，献帝
延康元年“夏四月丁巳，饶安县言白雉见。八月，石邑
县言凤皇集。”

按：《宋书符瑞志》，延康元年八月，石邑县言“凤皇集”，又
郡国十三言“凤皇见。”

### 后主建兴九年有鸟自江南渡江北不能达死者千数

按《蜀志后主传》注：《汉书春秋》曰：“冬十月，江阳至江州，
有鸟从江南飞渡江北，不能达，堕水死者以千数。”
按《宋书五行志》，“蜀刘禅建兴九年十月，江阳至江州，
有鸟从江南飞渡江北，不能达，堕水死者以千馀。是
时诸葛亮连年动众，志吞中夏，而终死渭南，所图不
遂。又诸将分争，颇丧徒旅。鸟北飞不能达，堕水死者，
皆”有其象也。亮竟不能过渭，又其应乎。此与汉、楚
国乌𩰚堕泗水觕类矣。